Lipoproteiinid

Lipoproteiin on vees lahustuv valgu (ehk proteiini) ja lipiidi ühend.

Lipoproteiinid (kreeka lipos rasv kr protos 'esimene') on enamiku selgroogsete organismide rakkude mikro- ja makrokeskkonna olulised biomolekulid – lipiidide ja valkude ühendid. Organismid vajavad lipoproteiine ainete transpordiks läbi veerikka keskkonna enamiku rakkudeni ning energiaallikatena.
 
Lipoproteiinide süntees, metabolism ja katabolism, patoloogia ning klassifikatsioon ja nimetused on erinevatel organismidel erinevad: 
selgrootutel on klassifitseeritud üks lipoproteiinide rühm nimetusega lipoforiinid (inglise lipophorins), kes transpordivad vajalikke aineid (sh kolesterool) pea kõikidesse rakkudesse; 
bakterid – lipoproteiinid on tegevad enamikul elavatel bakteritel 
seened – seente rakumembraanid sisaldavad samuti lipoproteiine;
selgroogsetel on klassifitseeritud neli lipoproteiinide klassi:  
CM ehk külomikron (ka hülomikron)
VLDL ehk väga väikese tihedusega lipoproteiinid
LDL ehk madaltihedusega lipoproteiinid
HDL ehk kõrgtihedusega lipoproteiinid
taimedel on klassifitseeritud mitmeid fütosteroole;
vetikatel on tuvastatud lipoproteiinid;  
viirustel paljud viirused on ümbritsetud lipoproteiinidest kestaga (ingl envelope).

Lipoproteiinid on paljud ensüümid, transportvalgud, valgud, antigeenid, adhesiinid ja toksiinid.

Humaanmeditsiin

Inimorganismi biomolekulid ja kliiniline meditsiin
Lipoproteiinid on biokeemilise indiviidi rakkudes ning vereplasmas esinevad rasvade ja valkude ühendid.

Vereplasma lipoproteiinid
Plasma lipoproteiinid koosnevad antioksüdantidest (karotenoidid, tokoferoolid, ubikinoonid jt), fosfolipiididest, triglütseriididest, kolesteriididest (kolesterooliestritest), kolesteroolist, vabadest rasvhapetest ja apoproteiinidest (apo) jpt molekulidest.

Plasma lipoproteiinide põhifraktsioonid ja tihedused

Lipoproteiinid ja valgud
Lipoproteiinide valgud, millel puudub prosteetiline rühm, on apoproteiinid:apoA, apoB, apoC, apoD, apoE, apoF, apoG, apoH ja paljud isomeerid.

Lipoproteiinid ja nende retseptorid
Lipoproteiinide klassid on seotud lipoproteiinide geeniretseptoritega ja neid klassifitseeritakse ka lipoproteiinide fraktsioonide lõikes. Nii näiteks on imetajate ajus paikneva geeniperekonna nimetus LDLR-geeniperekond ja see koosneb seitsmest liikmest:
LDLR
VLDL-retseptor (VLDLR)
apoER2
MEGF7
LDLR- seotud valk (LRP)
LRP1B
ingl k "megalin" .

Vaata ka
Külomikronid
Lipiidid
Kolesterool
Rasvhapped
Valgud
Ligand
Laboratoorne diagnostika
Biokeemia

Viited

Kasutatud kirjandus
"Meditsiinisõnastik". Pavel Bogovski, Rein Kull, Sirje Ootsing, Laine Trapido. Meditsiinisõnastik, 2004, ISBN 9985-829-55-7.
Uwe Beffert, Peggy C. Stolt, Joachim Herz , "Functions of lipoprotein receptors in neurons", 2003,doi: 10.1194/jlr.R300017-JLR200,2004, The Journal of Lipid Research, 45, 403–409 (vaadatud (30.05.2013) 
Chernecky, C.C.. Casella, L.A.. Berger, B.J.. Jarvis,E.. Lee,D..Wren.K..wren,T.L.. Laboratory Tests and Diagnostic Procedures., Part 2: Laboratory Tests and Diagnostic Procedures., Sanders Elsevier,5th ed, 2008, ISBN 978-1-4160-3704-0.
Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused.Mihkel Zilmer, Ello Karelson, Tiiu Vihalemm, Aune Rehema, Kersti Zilmer.Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused, peatükk 9, Liitvalgud ja segamakromolekulid inimkehas, lk 111–117, Biokeemia Instituut, Tartu Ülikool 2010, ISBN 978-9985-2-1540-1

Lisalugemist
G. Russell Warnick, Matthias Nauck,Nader Rifai, "Evolution of Methods for Measurement of HDL-Cholesterol: From Ultracentrifugation to Homogeneous Assays", Clinical Chemistry, September 2001, vol. 47 no. 9 1579–1596 (vaadatud 30.05.2013)
Dennis E. Vance, Jean E. Vance. "Biochemistry of Lipids, Lipoproteins and Membranes", 5th ed, 2008 Elsevier B.V.,ISBN 978-0-444-53219-0. http://www.amazon.com/Biochemistry-Lipids-Lipoproteins-Membranes-Comprehensive/dp/0444532196 Amazoni raamatu osaline veebiversioon (vaadatud (30.05.2013)]

Mikrobioloogia
Biokeemia
Polümeerid

he:כולסטרול#ליפופרוטאינים